Amennyiben a fogak a fogfehérítést megelőzően relatív épek voltak, jelentős méretű tömésektől és fogpótlásoktól mentesek, akkor várható az, hogy minden fog egyforma mértékben világosodik. Sem a tömések, sem a fogpótlások nem képesek színüket változtatni fogfehérítés hatására. Fontos tudni, hogy a természetes fogak rendelkeznek egyfajta anatómiai rétegződéssel és a fogfehérítés leginkább az ép fogzománc színét képes befolyásolni, így például a fognyakak mindig picit sötétebbek, sárgábbak maradnak fogfehérítést követően is.